ངས་སྔོན་དུ་བཤད་པ་བཞིན།ང་ཚོའི་གནས་སྟངས་ལ་ཆ་བཞག་ན།ཆབ་སྲིད་ཀྱི་སྲིད་དོན་བཙན་བྱོལ་བ་ཡིན་པས།ང་ཚོས་དམིགས་ཡུལ་ཞིག་བཟུང་ནས་སླེབས་ཡོད།ང་ཚོ་བཙན་བྱོལ་བ་ཆགས་ཏེ་ལོ་ལྔ་བཅུར་ཉེ་བར་འགྲོ་གི་ཡོད་ཀྱང༌།བོད་ནང་གི་རྒྱ་ཆེའི་མི་མང་གི་རེ་བའི་མིག་འབུར་ང་ཚོར་ལྟ་བཞིན་ཡོད་པ་དང༌།ང་ཚོར་ཚུར་བློ་གཏད་ནས་རེ་བ་རྒྱག་གི་འདུགརྒྱ་གཞུང་གི་བཀག་འགོག་དམ་བསྒྲགས་འོག་དཀའ་ངལ་མི་བཟོད་པ་ཞིག་ཡོད་ཀྱང༌།རྒྱ་གར་ནང་ཕྲུ་གུ་ག་ཚོད་བཏང་སོང༌།དེ་དག་རེ་བ་ཞིག་བརྒྱབ་ནས་ཚུར་གཏོང་གི་ཡོད།དེ་འདྲའི་བློ་གཏད་རེ་བཅོལ་བྱེད་སྐབས་ང་ཚོས་འདིར་ཉི་མ་གང་འཁྱོལ་གྱིས་སྐད་ཆ་འདྲ་ཆགས་པོ་ཤོད་པ་དང༌།སྦམ་པོ་བྱས་ཏེ་བསྡད་ན་ལས་རྒྱུ་འབྲས་ལ་འགྲོ་གི་མ་རེད།ལག་ལེན་ངོ་མའི་ཐོག་འཐུས་ཤོར་འགྲོ་རྒྱུའི་ཉེན་ཁ་ཆེན་པོ་འདུག